[Foto’s] Transitorooftog: Geld lê toneel volFoto. Facebook via Far North Bulletin. Die R71 is gesluit nadat daar Dinsdagoggend ŉ transitorooftog op dié pad in Limpopo plaasgevind het. Lt.kol. Moatshe Ngoepe, provinsiale woordvoerder van die polisie, kon nie in dié stadium veel besonderhede aan Maroela Media verskaf nie. “Die forensiese ondersoek vind nou plaas. Dit blyk dat die verdagtes die voertuig met plofstof opgeblaas het,” het Ngoepe gesê. Die verdagtes het na bewering met ŉ onbekende bedrag kontant van die toneel gevlug. Foto’s wys kontant wat op die toneel versprei lê. Dit is onbekend of enigiemand tydens die voorval beseer is. Volgens Ngoepe sal die R71 tussen Tzaneen en Gravelotte op pad na Phalaborwa gesluit wees vir die volgende paar uur sodat die forensiese ondersoek afgehandel kan word. Hy het motoriste aangeraai om die R36 of die Giyani-pad as alternatiewe roete te gebruik.